# Míriam Díez Bosch

Míriam Díez Bosch (Girona, 1973) és una periodista especialitzada en religió i professora universitària.
Des del 2019 és vicedegana de Recerca i Relacions Internacionals de la Facultat de Comunicació i Relacions Internacionals Blanquerna de la Universitat Ramon Llull i professora de la mateixa facultat.

## Biografia

Va començar la seva trajectòria com a periodista el 1994 a la redacció del diari El Punt de Girona. Periodista especialitzada en temàtica religiosa, el 1999 va començar a treballar a l'Agència Internacional de notícies Zenit de Roma. El 2006 va cofundar l'Agència Internacional Multimèdia H2onews i després va continuar com a periodista al portal digital Aleteia, que va compaginar amb la tasca acadèmica i on va col·laborar fins al 2023. Va ser vicepresidenta des del 2017 al 2024 de la fundació Catalunya Religió.
Va iniciar la seva tasca docent a la Universitat Pontifícia Gregoriana el 2005 i la va continuar el 2008 a la Universitat Abat Oliba de Barcelona. Des del 2011 és professora a la Universitat Ramon Llull, en concret a la Facultat de Comunicació i Relacions Internacionals Blanquerna, on ha impulsat i dirigeix l'Observatori Blanquerna de Comunicació, Religió i Cultura des del 2012 i la Càtedra de Llibertat Religiosa i de Consciència Blanquerna.
Els seus camps de recerca són el periodisme religiós, el gènere i la religió, la tecnologia i les religions i el diàleg interreligiós. És també la investigadora principal del grup de recerca STreAM (Society, Technology, Religion and Media) a l’Institut de Recerca en Comunicació i Relacions Internacionals de Blanquerna, reconegut per la Generalitat de Catalunya. Des del 2023 també és la presidenta de la International Society for Media, Religion and Culture.
A banda, escriu habitualment a diversos mitjans com el diari El Punt Avui i al ElNacional.

## Publicacions seleccionades

* Micó, Josep-Lluís i Díez Bosch, Míriam (2021). Beatus Technological. Industria 4.0, coronavirus, valores y espiritualidad. Barcelona: Tripodos/Minima
* Díez Bosch, Míriam i Sànchez Torrents, Jordi (eds) (2015). On Blasphemy. Barcelona: Blanquerna Observatory on Media, Religion and Culture
* Díez Bosch, Míriam; Micó, Josep-Lluís; i Carbonell, Josep Maria (eds.) (2015). Catholic Communities Online. Barcelona: Blanquerna Observatory on Media, Religion and Culture

## Referències

* ↑ «"S'ha preocupat per la corrupció política, eclesial i moral"». Diari de Girona, 14-02-2013.
* ↑ «Entrevista a Miriam Diez Bosch». Diari de Girona, 14-02-2014.
* ↑ Grau, Macià «La pandèmia, porta d'obertura a al vida espiritual». Catalunya Cristiana, 07-03-2021.
* ↑ «Totes les webs porten a Roma». Diari de Girona, 19-04-2008.
* ↑ María Paz, López «Monjas con tirón mediático». La Vanguardia, 09-11-2012.
* ↑ Huguet, Josep Maria «U de Parells i senars: Míriam Díez». El Matí digital, 20-09-2023.
* ↑ Mora, Miguel «Nace H2O, una nueva agencia católica de noticias multimedia». El País, 04-08-2008.
* ↑ «Testimonio - Aleteia - RTVE.es» (en castellà), 12-05-2013. [Consulta: 28 novembre 2020].
* ↑ Playà Maset, Josep «Francisco, el comunicador de la sencillez». La Vanguardia, 26-02-2023.
* ↑ laura.mor. «Nova Càtedra sobre la llibertat religiosa a Blanquerna», 21-01-2021. [Consulta: 24 gener 2024].
* ↑ Redacció. «Míriam Díez: "La postreligiositat no satisfà les necessitats de la gent"», 06-11-2023. [Consulta: 24 gener 2024].
* ↑ Roglan, Joaquim «Els bisbes no estan acostumats a la part femenina de l'Església». La Vanguardia, 02-11-2012.
* ↑ «Qüestió de fe | Col·legi de Periodistes de Catalunya». [Consulta: 28 novembre 2020].
* ↑ Díez, Míriam «Informe sobre la cobertura mediática de la libertad religiosa y de creencia en España». Ministerstwo Sprawiedliwošci, Fundusz Sprawiedliwošci, 2020.
* ↑ «“L’Observatori de Comunicació, Religió i Cultura de Blanquerna ha de ser més que un centre de recerca, ha de tenir una utilitat per a la societat”». Catalunya Religió, 03-07-2021.

## Enllaços externs

* Madrenys, Pere «Entrevista a Míriam Díez». Revista de Girona, 250, ISSN 0211-2663, 2008, pàg. 14-20 [Consulta: 15 febrer 2016].